RESOLUCIÓN do 23 de novembro de 1998 pola que se convoca un seminario galego-luso sobre Administración local en Galicia e no norte de Portugal.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 01/12/1998

A EGAP, dentro do programa operacional europeo Interreg-II para 1998, organiza un seminario galego-luso sobre Administración local en Galicia e no norte de Portugal.
Colaboran nesta actividade, co patrocinio da Comunidade de Traballo Galicia-Norte de Portugal, as seguintes institucións:
-A Dirección Xeral de Xustiza e Administración local da Xunta de Galicia.
-A Direcçao Regional de Administraçao Autárquica do Norte de Portugal.
-O Instituto de Gestao e Administraçao Pública de Porto.
1. Obxectivos.
A través dun estudio comparado da normativa aplicable ó respecto en ámbolos dous territorios transfronteirizos, reflexionar, contrastar e debater verbo do tratamento das cuestións máis sobresalientes sobre a Administración local en Galicia e no norte de Portugal.
2. Contido.
Trataranse estes temas:
-O papel do ámbito rexional en relación cos concellos.
-Caracterización do marco xurídico-financeiro da Administración local.
-Recursos humanos e formación na Administración rexional e local.
-A avaliación do traballo e do rendemento.
-A xestión dos servicios públicos locais.
-Perspectivas de futuro para a Administración local.
3. Destinatarios.
Persoal ó servicio de calquera das administracións públicas galegas e portuguesas e interesados en xeral.
4. Desenvolvemento.
-Horario: mañá e tarde.
-Lugar e datas: o seminario convocado terá lugar no salón de actos da Escola Galega de Administración Pública (polígono das Fontiñas, Rúa de Madrid, 2-4, en Santiago de Compostela), os días 10 e 11 de decembro de 1998.
5. Inscrición.
-Prazo: remata o mércores, día 9 de decembro de 1998.
-Tramitación de solicitudes: as solicitudes irán dirixidas ó director da Escola Galega de Administración Pública, polígono das Fontiñas, Rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 37.
-Número de prazas: limitado á capacidade do local.
-Inscricións fóra de prazo: só se admitirán de quedaren baleiras, coa condición de que se cumpran os requisitos xerais antes indicados.
Para confirma-la súa posible admisión, os peticionarios poderán chamar por teléfono, a partir do día 9 de decembro, das 10 ás 14.45 horas, ós seguintes números: 981 54 62 39 ou 981 54 60 40.
6. Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento do seminario, así como a de cancelalo, se o escaso número de solicitudes non xustificase a súa realización.
7. Certificado de asistencia.
Entregaráselles, ó remate deste seminario, a aquelas persoas inscritas que concorresen asiduamente ó mesmo, cando a súa asistencia sexa igual ou superior ó 85% das horas lectivas programadas, e expresarase, neste documento, a natureza da actividade e as datas da súa realización.
Santiago de Compostela, 23 de novembro de 1998.
Domingo Bello Janeiro
Director da Escola Galega de Administración
Pública
10469